CELEX: 31985L0467
Language: bg
Date: 1985-10-01 00:00:00
Title: Директива на Съвета от 1 октомври 1985 година за шесто изменение (PCBs/PCTs) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати

Важна правна забележка

|

31985L0467

Официален вестник n° L 269 , 11/10/1985 стр. 0056 - 0058 специално испанско издание: глава 13 том 19 стр. 0017  специално португалско издание глава 13 том 19 стр. 0017  специално финландско издание: глава 13 том 14 стр. 0189  специално шведско издание: глава 13 том 14 стр. 0189  специално чешко издание глава 13 том 008 стр. 43  - 45 специално испанско издание глава 13 том 008 стр. 43  - 45 специално унгарско издание глава 13 том 008 стр. 43  - 45 специално литвийско издание глава 13 том 008 стр. 43  - 45 LV.ES глава 13 том 008 стр. 43  - 45 MT.ES глава 13 том 008 стр. 43  - 45 PL.ES глава 13 том 008 стр. 43  - 45 SK.ES глава 13 том 008 стр. 43  - 45 специално словенско издание глава 13 том 008 стр. 43  - 45

		19851001Директива на Съветаот 1 октомври 1985 годиназа шесто изменение (PCBs/PCTs) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати(85/467/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че полихлорираните бифенили (PCBs) и полихлорираните терфенили (PCTs) могат да създадат сериозни опасности за здравето и за околната среда;като има предвид, че се оказа, въпреки ограничението за употребата на PCBs и PCTS, въведено с Директива 76/769/ЕИО [3], последно изменена с Директива 83/478/ЕИО [4], че няма признаци за съществено намаляване на замърсяването на околната среда с PCBs и PCTs като цяло; като има предвид вероятността от отделяне на високотоксични вещества в случай на пожари; като има, предвид, че, поради това, определеният с Директива 76/769/ЕИО праг от 0,1 тегловни % по отношение на съдържанието на PCBs и PCTS в препаратите трябва да бъде значително понижен;като има предвид, че след приемането на Директива 76/769/ЕИО, бяха разработени заместители, които се считат за по-малко опасни за човека и за околната среда; като има предвид че, продължаването на пускането на пазара на PCBs и PCTs, следователно, вече не е оправдано при съществуващите обстоятелства, освен при някои извънредни случаи с ограничена продължителност;като има предвид, че употребата на PCBs и PCTs при някои инсталации и съоръжения в текуща експлоатация следва да продължи до тяхното извеждане от експлоатация или до изтичане на продължителността на живот на тези инсталации и съоръжения; като има предвид, че въпреки това, държавите-членки могат да забраняват на тяхна територия употребата на PCBs и PCTs преди изтичането на продължителността на живот на тези инсталации и съоръжения;като има предвид, че следва да се позволи на държавите-членки да разрешават изключения от забраната за употреба на PCBs и PCTs като суровинни и междинни продукти, когато са изпълнени някои условия, и по-специално, когато държавите-членки считат, че не съществува опасност за общественото здраве и за околната среда;като има предвид, че по-обща забрана върху употребата на PCBs и PCTs не е осъществима на този етап; като има предвид, че, въпреки това, настоящата директива представлява важен етап към такава забрана,ПРИЕ НАСТОЯЩАТА ДИРЕКТИВА:Член 11. Точка 1 от приложение I към Директива 76/769/ЕИО се заменя с текста в приложението към настоящата директива.2. Приложение II към Директива 76/769/ЕИО се изменя, както следва:- съществуващото приложение II става приложение II, част А;- добавя се дадената по-долу част Б:"Б. Специални разпоредби относно етикетирането на съдържащи PCBs и PCTs продуктиБез да се засягат разпоредбите на останалите директиви във връзка с етикетирането на опасни вещества и препарати, държавите-членки могат да препоръчат върху съдържащите PCBs и PCTs съоръжения и инсталации да има указания за обезвреждането на PCBs и PCTs и поддръжката и експлоатацията на съоръженията и инсталациите, които ги съдържат. Тези указания трябва да могат да се четат хоризонтално когато съдържащия PCBs или PCTs обект е инсталиран в нормално положение. Надписът трябва да се откроява контрастно на своя фон.Държавите-членки могат да изискват въпросният надпис да бъде направен на езика, който е разбираем на тяхната територия."Член 21. Държавите-членки приемат разпоредбите, необходими за да се съобразят с настоящата директива, най-късно до 30 юни 1986 г. Държавите-членки незабавно информират Комисията за това.2. Държавите-членки съобщават на Комисията текста на основните разпоредби от националното законодателство, които те приемат областта, уредена с настоящата директива.Член 3Адресати на настоящата директива са държавите-членки.Съставено в Люксембург на 1 октомври 1985 година.За СъветаПредседателJ. F. Poos[1] ОВ C 141, 10.6.1985 г., стр. 76.[2] ОВ C 104, 25.4.1985 г., стр. 1.[3] ОВ L 262, 27.9.1976 г., стр. 201.[4] ОВ L 263, 24.9.1983 г., стр. 33.--------------------------------------------------19851001ПРИЛОЖЕНИЕОбозначение на веществото, на групите вещества или на препарата | Ограничителни условия |1.Полихлорирани бифенили (PCBs), с изключение на моно- и дихлорирани бифенилиПолихлорирани терфенили (PCTs)Препарати, включително отпадни масла, със съдържание на PCBs или PCTs, по-голямо от 0,01 тегловни % | Не се допускат. Въпреки това, допускат се следните категории при посочените по-долу условия: 1.най-късно до 30 юни 1986 г.: електроуреди със затворен контур, трансформатори, резистори и индуктори;2.най-късно до 30 юни 1986 г.: големи кондензатори (общо тегло ≥ 1 kg);3.най-късно до 30 юни 1986 г.: малки кондензатори (при условие че максималното съдържание на хлор в PCBs е 43 % и че съдържанието на пента- и по-висшите хлорирани бифенили не е по-голямо от 3,5 %);4.най-късно до 30 юни 1986 г.: топлопроводими флуиди в топлопреносни инсталации със затворен контур;5.най-късно до 30 юни 1986 г.: хидравлични флуиди за подземните съоръжения в мините;Разрешението за употреба на съоръженията, инсталациите и флуидите, посочени в точки 1—5 по-горе, които се намират в експлоатация към датата 30 юни 1986 г., остава в сила до тяхното извеждане от експлоатация или до изтичането тяхната продължителност на живот.Въпреки това, държавите-членки могат, от съображения за опазване на здравето и на околната среда, да забраняват на тяхна територия употребата на въпросните съоръжения, инсталации и флуиди преди тяхното извеждане от експлоатация или изтичането на тяхната продължителност на живот.Предлагането на пазара на употребявани съоръжения, инсталации и флуиди от въпросните типове, на които не предстои да бъдат изведени от експлоатация, трябва да се забрани, считано от 30 юни 1986 г.В случаите, когато държавите-членки считат, че, по технически причини, е невъзможно да използват заместващи продукти, те могат да продължат да разрешават употребата на PCBs, PCTs и приготвените от тях препарати, доколкото последните са предназначени изключително, при нормалните условия на поддръжка на съоръженията, за допълване до нивото на съдържащите PCBs течности, в надлежно функциониращите налични инсталации, закупени преди влизането в сила на настоящата директива.6.най-късно до 30 юни 1986 г.: суровинни и междинни продукти за по-нататъшна преработка до други продукти, които не са забранени с Директива 76/769/ЕИО и директивите, които я изменят; след 30 юни 1986 г., държавите-членки могат, при условие че изпратят до Комисията предварително уведомление за причините, да предоставят изключения от забраната върху търговията с и употребата на въпросните суровинни и междинни продукти, ако държавите-членки счетат, че тези изключения не водят до вредни за здравето и за околната среда последици. |--------------------------------------------------